ખરેખર તો “ગુનાખોરી” ની વ્યાખ્યા પણ સંદિગ્ધ છે આપણા દેશમાં ! ભૂખે મરતો કોઈ બેકાર ‘ રોટલી ચોર ‘ યુવાન વધુ ગુનેગાર કે લાખો કરોડોમાં આળોટતા હોવા છતાં કરોડો-અબજો ટન અનાજનું કૌભાંડ કરતા ભ્રષ્ટ નેતા વધુ ગુનેગાર ? વળી, આ રોટલી ચોર ને પોલીસ બીજા જ દિવસે પકડીને ખોખરો કરી નાખશે જ્યારે દેશને કરોડો-અબજોનો ચૂનો લગાડનાર ભ્રષ્ટ નેતાને કશું જ નહિ થાય ! અહી કોઈ નાના ચોરની તરફેણ કે બચાવ કરવાનો કોઈ ઉપક્રમ નથી પરંતુ જે દેખાય છે તેના કરતાં જે નથી દેખાતી એવી મોટી ચોરીઓ પરત્વે આપણું જે આંખમિંચાપણું { ભલેને અજાણ પણે પણ } કેટલું વધુ છે તે તરફ અંગુલિનિર્દેશ છે. શું આને ગુનેગારી ન કહેવાય ?